**עיריית בת-ים**

**מכרז פומבי מס' 18/23**

**לאספקת שירותי אדריכלות נוף**

**הודעה בדבר שינוי תנאי סף ודחיית המועד האחרון להגשת הצעות**

עיריית בת-ים (להלן: **"העירייה"**) מודיעה בזאת על שינוי תנאי סף למכרז שבכותרת , (להלן: **"המכרז"**) כדלקמן:

**תנאי הסף המעודכנים** :

1. **תנאי סף להשתתפות במכרז**

רשאים להשתתף במכרז זה יחידם או תאגידים הרשומים כדין בישראל העומדים במועד האחרון להגשת הצעות, בכל התנאים הבאים במצטבר (להלן: "**המציע/ים**" / "**המשתתפ/ים**"):

1. על המציע להיות תושב ישראל, שותפות או תאגיד או עסק מורשה הרשומים כדין בישראל.
2. בעל תואר באחד מהתחומים: אדריכלות או אדריכלות נוף או הנדסאי אדריכלות או הנדסאי אדריכלות נוף

\*\* יודגש כי במקרה של תעודה על השכלה אקדמית או השכלה גבוהה אחרת, שנרכשה במוסד שאינו מוכר על ידי המועצה להשכלה גבוהה) גם אם הלימודים נערכו בארץ), יש לצרף אישור הועדה להערכת תארים במשרד החינוך על שקילות לתוארי השכלה גבוהה המקובלים באוניברסיטאות בארץ.

1. על המציע להיות בעל ניסיון של 5 שנים לפחות שקדמו למועד ההצעה בתחום אדריכלות נוף.
2. במהלך חמש השנים שקדמו למועד ההצעה, המציע ליווה או ניהל וקידם עד למתן החלטה ממוסד תכנון לגבי אותו תוצר והגיש מסמך מדיניות לגבי אותו תוצר ב-6 פרויקטים לפחות בתכנון נוף עבור 2 עיריות /גופים ציבוריים/ גופים פרטיים לפחות;

לעניין סעיף זה "**ליווה או ניהל וקידם**" משמע קידום וליווי של תכנית מתחילתה ועד לפחות אישורה ע"י מהנדס העיר ו/או מוסד תכנון ו/או גמר ביצוע בפועל.

לעניין סעיף זה "**מסמך מדיניות**"- מסמך מנחה שאינו סטטוטורי, לצורך המשך תכנון סטטוטורי. משלב איסוף החומר ועד לדיון במוסד התכנון או בוועדת ההיגוי.

1. המציע הינו בעל כל האישורים הדרושים לפי חוק עסקאות גופים ציבוריים התשל"ו- 1976;
2. אינו נמצא בהליכי כינוס נכסים, הקפאת הליכים, פשיטת רגל או פירוק ואין בקשות תלויות שעומדות נגדו מסוג זה, הוא אינו עומד בפני חדלות פירעון, וכן לא הוטלו על נכסיו עיקולים.
3. שתי המלצות בנוגע לאדריכלי נוף מטעם המציע ויכללו, לכל הפחות, את תקופת מתן השירות, מהות השירותים, מי מטעם המציע נתן את השירות וחוות דעת על טיב השירותים שנתן המציע .

**המועד האחרון להגשת הצעות למכרז שבכותרת ישונה ליום 3.5.23 בשעה 13:00.**

יובהר, כי תוקפה של הערבות למכרז לא תשתנה ותוותר על כנה , הכל כמפורט במסמכי המכרז

 **צביקה ברוט,**

 **ראש העיר**